
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/22-003/1788
URBROJ: 251-13-11-16-22-3
Zagreb, 14. rujna 2022.
Z A P I S N I K
sa  17. sjednice Vijeća Mjesnog odbora Pongračevo, održane 14. rujna 2022. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi vijeća: Lana Belinić, Teodor Ostojić, Marijana Horvat, Vedran Đidara, Mila Vlajo, Oto Čaleta
Odsutni članovi vijeća: Bruno Orešković

Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na glasovanje zapisnik s 16. sjednice koji je  prihvaćen JEDNOGLASNO.
Predsjednica predlaže sljedeći 

DNEVNI RED
1. Prijedlog zaključka o postavljanju uspornika u Ulici Jurja Andrassya
2. Prijedlog zaključka o preimenovanju naziva stajališta ZET-a linije 109 Selska cesta - Ulica Matka Baštijana

3. Pitanja, prijedlozi i obavijesti
Koji je prihvaćen JEDNOGLASNO.
Ad 1. Prijedlog zaključka o postavljanju uspornika u Ulici Jurja Andrassya
Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 

Z A K LJ U Č A K

Vijeće Mjesnog odbora Pongračevo predlaže postavljanje uspornika u ulici Jurja Andrassya 

OBRAZLOŽENJE

Navedena ulica predstavlja sjeverni koridor naselja s velikim brojem stambenih zgrada i spaja prometnu Selsku cestu sa Stubičkom ulicom. Vozila prebrzo voze navedenom ulicom i predstavljaju opasnost za pješake i djecu koja polaze u obližnju Područnu školu Pongračevo.
Ovaj će Zaključak biti dostavljen Gradskom uredu  za mjesnu samoupravu, civilnu zaštitu i sigurnost.
Ad 2. Prijedlog zaključka o preimenovanju naziva stajališta ZET-a linije 109 Selska cesta - Ulica Matka Baštijana
Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo sa 6 glasova PROTIV  donijelo je

Z A K LJ U Č A K

Vijeće Mjesnog odbora Pongračevo NIJE suglasno s Prijedlogom zaključka o preimenovanju naziva stajališta ZET-a linije 109 Selska cesta - Ulica Matka Baštijana.

OBRAZLOŽENJE

Vijeće Mjesnog odbora Pongračevo protivi se preimenovanju naziva stajališta ZET-a linije 109 Selska cesta - Ulica Matka Baštijana. Vijeće Mjesnog odbora Pongračevo smatra da je trenutni naziv stajališta dovoljno jasan korisnicima javnog gradskog prometa te da bi izmjena naziva stajališta predstavljala trošak koji nije planiran. Predlažemo o ovoj točki raspraviti iduće godine.
Ad 3. Pitanja, prijedlozi i obavijesti
Predsjednica informira prisutne članove vijeća o aktualnim temama i obavještava ih o novostima.
· Održana je koordinacija predsjednika mjesnih odbora i predsjednika Vijeća Gradske četvrti na kojoj je bio prisutan policajac Danijel Marković iz 7. policijske postaje. Postavljena su mu pitanja vezano uz prometnu problematiku; raskrižje Selske ceste i Ulice Dragojle Jarnević i nepropisni ulasci u raskrižja te vožnja u zabranjenom smjeru u Rabarovoj ulici

· Održan je sastanak o aktualnoj temi odlaganja otpada te je najavljena Tribina 19.09.2022.
· Članovi vijeća su popunili anketu o deficitarnim zanimanjima te je poslana u MS

· Održan je sastanak u Gradskom uredu za mjesnu samoupravu, civilnu zaštitu i sigurnost 13.09.2022. s temom Lošinjske ulice i potrebi kompletne rekonstrukcije a prije eventualne nove regulacije prometa Selska cesta – Ozaljska ulica

· Kontaktiran je Zrinjevac oko dovršetka ograde igrališta na Fallerovom šetalištu te smo dobili odgovor da se čekaju ogradni paneli i da nije poznat datum završetka radova

· Predsjednica informira nazočne oko preuzimanja sanitetskog materijala u prostorijama MS

· Tablica s prijedlozima lokacija za ozelenjavanje javnih površina je poslana 07.09.2022.

· Obavijest o uklanjanju glomaznog otpada na lokaciji Selska cesta – Ulica Matka Mandića; na zahtjev vijećnika poslan je nalog za uklanjanje

Budući da nema više pitanja, predsjednica Vijeća zaključuje sjednicu.
Sjednica je završila u 18.45 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo

                                                                                                                     Lana Belinić, v. r.
